| verzia | 02 |
| --- | --- |
| dátum platnosti | 17.08.2021 |
| dátum účinnosti | 23.08.2021 |
| schválil | Predseda RpV dňa |
| autor/navrhovateľ | Lucia Demková, Veronika Mrňová |

**Interná smernica RpV č. 16**

**RADCOVSKÉ SKÚŠKY**

| **História predošlých verzií** |
| --- |
| **číslo verzie** | **účinnosť od** | **účinnosť do** | **autor** |
| 01 |  |  |  |
| 02 |  |  | Rada pre vzdelávanie |
| 03 |  |  |  |
|  |  |  |  |
|  |  |  |  |

| **Zoznam príloh** |
| --- |
| **číslo** | **názov prílohy** | **počet strán** |
| 01 | Nosné témy, skúšané kompetencie a podotázky | 1 |
| 02 | Ostatné témy, skúšané kompetencie a podotázky | 1 |
| 03 | Modelové situácie |  |
| 04 | Kombinácie | 1 |
|  |  |  |

**PREAMBULA**

Rada pre vzdelávanie (ďalej len „RpV“) v súlade s Organizačným poriadkom, Kapitolou 8 vydáva Internú smernicu RpV č. 16 (ďalej len „IS“) – Radcovské skúšky..

**ÚVODNÉ USTANOVENIA**

**I. Účel vydania IS**

1. Cieľom vydania tejto IS je usmernenie pri organizovaní radcoských skúšok. Výnimku zo všetkých bodov môže udeliť iba oblastný inštruktor, resp. predseda RpV v prípade, že sú radcovské skúšky organizované z národnej úrovne.

**VŠEOBECNÉ A OSOBITNÉ USTANOVENIA**

**II. Náplň radcovských skúšok**

1. Táto interná smernica dopĺňa OP kapitolu 8 odsek o radcovských skúškach. Náplň radcovských skúšok je totožná pre absolventov RK aj pre záujemcov o radcovské skúšky bez absolvovania RK.
2. Komisie radcovských skúšok overujú kompetencie, ktoré sú v IS RpV: Obsahová náplň RK a kompetenčný profil pre hodnosť Radca definované ako:
3. skúšky – teoretická otázka
4. skúšky – modelová situácia
5. Odpoveď záujemcu o radcovský dekrét sa skladá z troch častí:
6. nosná téma
7. ostatná téma
8. modelová situácia
9. Pre úspešné zloženie radcovských skúšok musí záujemca vyhovieť v nosnej téme a min. v jednej z dvoch zvyšných častí.
10. Prílohou tohto dokumentu sú:
11. zoznam nosných tém (téma, skúšané kompetencie, podotázky)
12. zoznam ostatných téma (téma, skúšané kompetencie, podotázky)
13. zoznam modelových situácií (vrátane krátkych pomocných komentárov či podporných bodov k modelovej situácii pre skúšobné komisie)
14. predpripravené kombinácie, vrátane podotázok pri nosnej a ostatnej téme.

**ZÁVEREČNÉ A ZRUŠOVACIE USTANOVENIA**

1. Táto interná smernica je záväzná pre všetkých členov SLSK.
2. Výnimku z konkrétnych bodov môže udeliť predseda RpV po dohode so vzdelávacím tímom, resp. oblastným inštruktorom.
3. Dátumom účinnosti tejto internej smernice ruší predošlá verzia Internej smernice RpV Radcovské skúšky.

**Príloha 1: Nosné témy, skúšané kompetencie a podotázky**

| **Družina a jej duch** |
| --- |
| Overované kompetencie | Pomocné podotázky |
| * *Rozumie významu budovania družinovej identity a družinového ducha a dokáže ju primeraným spôsobom budovať.*
* *Rozumie významu a fungovaniu družiny a dokáže v praxi využiť jej výhody*
 | * Vlastnými slovami povedz o význame družinového systému a jeho výhodách pre fungovanie družiny a jej členov.
* Čo je to družinový duch a družinová identita a aký je ich význam pre fungovanie družiny; ako a čím budovať družinového ducha a družinovú identitu.
* Popíš a vysvetli podmienky fungovania družiny (demokratický systém, postavenie radcu a členov družiny, tímovosť, funkcie v družine a ich prerozdelenie...).
 |
| **Výchovný program** |
| Overované kompetencie | Pomocné podotázky |
| * *Pozná programovú ponuku SLSK pre vĺčatá a včielky, skautov a skautky a dokáže s ňou pracovať a podľa potreby ju prispôsobiť.*
* *Má základné povedomie o globálnom vzdelávaní.*
* *Rozumie 6 oblastiam osobného rozvoja a tieto poznatky dokáže využiť v praxi.*
 | * Vymenuj a vysvetli 6 oblastí osobného rozvoja, ich význam v programe a prepojenie na programovú ponuku SLSK
* Porozprávaj o programovej ponuke SLSK pre vĺčatá/včielky, skautov/skautky. Do akej miery ju môžeš ty ako radca prispôsobovať členom?
* Kde nájdeš informácie o programovej ponuke SLSK?
* Čo je to globálne vzdelávanie? Uveď príklady na programovú ponuku súvisiacu s globálnym vzdelávaním.
 |

**Príloha 2: Ostatné témy, skúšané kompetencie a podotázky**

| **Základy vývinovej psychológie** |
| --- |
| Overované kompetencie | Pomocné podotázky |
| * *Pozná základnú charakteristiku vlčiackej-včielkarskej a skautskej vekovej kategórie a dokáže tieto poznatky využiť v praxi.*
 | * Porozprávaj o základnej charakteristike (komisia sa môže pri odpovedi zamerať viac na tú kategóriu, s ktorou budúci radca pracuje alebo bude pracovať)
	+ vĺčat a včielok (telesný vývin, vzájomné vzťahy s vrstovníkmi a fungovanie v tíme, pozornosť, výdrž, zvládanie emócií, spôsob učenia sa nových poznatkov a zručností, vzťah k autoritám)
	+ skautov a skautiek (telesný vývin a pohlavné dozrievanie, vzájomné vzťahy a fungovanie v tíme, pozornosť, výdrž, zvládanie emócií, spôsob učenia sa nových poznatkov a zručností, vzťah k autoritám)
* Uveď príklady na odborku, výzvu, stupeň napredovania, voľný programový modul a aktivitu/hru na duchovný a fyzický rozvoj pre tieto dve vekové kategórie.
* Ako radcovi/radkyni pomáhajú v činnosti tieto poznatky a základné povedomie o charakteristike vekovej kategórie?
 |
| **Nováčik (nový člen družiny/príručka Nováčik)** |
| Overované kompetencie | Pomocné podotázky |
| * *Vie, ako postupovať pri začleňovaní nováčika.*
 | * Ako budeš postupovať v prípade prvého kontaktu s nováčikom a s jeho rodičmi, resp. zákonným zástupcom? (zdieľanie informácií o pravidelnej činnosti, predstavenie skautingu…)
* Nováčik po prvýkrát v družine - aké aktivity, program zvolíš? (vhodné typy aktivít, začleňovací rituál do družiny…).
* Na čo si dať pozor pri začleňovaní nováčika? (môžeš sa sústrediť napr. na porozumenie a prijatie pravidiel v družine, činnosť v kolektíve, čo môže negatívne ovplyvniť to, ako sa nováčik v družine cíti…).
 |
| **Skautský sľub a zákon, poslanie SLSK** |
| Overované kompetencie | Pomocné podotázky |
| * *Vie, ako cielene v rámci svojej činnosti môže napĺňať poslanie skautingu.*
 | * Vlastnými slovami popíš poslanie skautingu a čo je úlohou radcu v ňom.
* Na konkrétnych príkladoch uveď, ako v rámci družinovej činnosti cielene pomáhaš k napĺňaniu poslania skautingu.
* Ako zabezpečíš, aby činnosť družiny smerovala k napĺňaniu poslania SLSK? (plánovanie, hodnotenie…)
 |
| **Duchovno v skautingu** |
| Overované kompetencie | Pomocné podotázky |
| * *Rozumie významu duchovna v skautingu a vie, prečo je jeho rozvoj dôležitý.*
 | * Čo je to duchovný rozmer a aký je jeho význam v skautingu?
* Duchovný rozmer skautského zákona a sľubu: na konkrétnych príkladoch vysvetli, ako je rozvíjaná duchovná oblasť prostredníctvom práce so skautským zákonom a sľubom.
* Ktoré prvky výchovného programu SLSK sú zamerané na duchovný rozvoj?
 |

**Príloha 3: Modelové situácie**

Overovaná kompetencia: *Rozumie postaveniu radcu, jeho úskaliam a výhodám.*

| 1. Si radcom družiny. Od septembra k tebe do družiny rodičia prihlásili chlapca (13 rokov). Obaja rodičia boli kedysi skauti a veľmi chcú, aby aj ich syn bol skautom. Jemu sa to však nepáči, do aktivít sa nezapája. Na družinovky a akcie chodí, pretože ho zvyčajne vozia rodičia. Vynechal ale posledné 3 družinovky. Pri náhodnom stretnutí s rodičmi si sa ich opýtal, či prestal chodiť. Rodičia však tvrdia, že nie. Na družinovku chlapec opäť prišiel – avšak ako zvyčajne ju celú presedel v kúte a odmietal sa s kýmkoľvek rozprávať. Pri rozhovore s ním si zistil, že má záľubu v modelárstve a na skauting ho dotlačili rodičia. Aký postup zvolíš?
 |
| --- |
| Poznámka pre komisiu | Modelová situácia má viaceré roviny: uvažovanie o tom, či musí dieťa nutne skauting baviť, keď sú aj jeho rodičia skauti; asertivita radcu v prípade komunikácie so staršími/dospelými (vysvetliť rodičom situáciu, ako to vníma a vidí radca, byť úprimný); prispôsobovanie programu jednotlivcovi verzus činnosť v kolektíve... |

| 1. Tvoj podradca/spoluradca si dlhodobo neplní svoje povinnosti - nepomáha pri príprave družinoviek, často na družinovky nepríde, pričom ti o tom ani nedá vedieť. Ako sa zachováš?
 |
| --- |
| Poznámka pre komisiu | Potreba otvorenej a úprimnej komunikácie; radca by sa mal pokúsiť nenásilným spôsobom zistiť, kde je problém (podradca/spoluradca nemá čas, myslí si, že je všetko na jeho pleciach, nebaví ho to…), navrhnúť, aby spoločne hľadali riešenie - pri tomto rozhovore potreba vytvorenia príjemného prostredia, atmosféry (radca by nemal to, že si podradca/spoluradca niečo nepripravil, riešiť pre členmi družiny); tiež môže radca požiadať staršieho a skúsenejšieh člena oddielu (napr. líder, vodca), aby mu pomohol pri tomto rozhovore. V rozhovore skúsiť pohovoriť aj o osobnom napredovaní, prípadne plnení si spoločných výziev/odboriek, ako forma motivácie. Ďalšia rovina je zodpovednosť, ktorú má radca za družinovky a to, či je ich program plnohodnotný a smeruje k napĺňaniu poslania. Okrem toho môže v rámci modelovky tiež odznieť, že radca by mal mať v zálohe pripravené dve-tri aktivity, keby náhodou prišlo k podobnej situácii, pričom ich použitie nemôže vyznieť pred členmi, že ON práve zachránil celú družinovku… |

| 1. Počas plnenia výzvy/stupňa napredovania (vl. výber), má jeden člen/členka družiny výrazné problémy pri plnení úloh, ktoré sú zamerané na fyzickú oblasť rozvoja. Navrhne radcovi, aby upravil podmienky, pretože si ju chce spraviť. Ostatní členovia družiny sú kvôli tomu demotivovaní a nechcú pokračovať v plnení výzvy/stupňa napredovania, tvrdia, že je to nefér, pretože všetci by mali mať rovnaké podmienky. Ako by si to riešil?
 |
| --- |
| Poznámka pre komisiu | Radca by mal najprv viesť súkromný rozhovor s členom družiny, ktorému robia problém úlohy vo výzve/stupni napredovania. Dávame pozor na to ako by skúšaný pristupoval k členovi družiny (či by s ním viedol rozhovor, ako by riešil danú situáciu). Radca po zistení problému vedie rozhovor s celou družinou, mal by sa im snažiť vysvetliť, že niektorým idú lepšie úlohy, ktoré sú zamerané na fyzičku a iným zase lepšie tie, ktoré sú skôr zamerané na rozmýšľanie (každý má iné slabé a silné stránky). Zároveň je dôležité, aby si radca uvedomil, že má kompetenciu prispôsobovať úlohy zo stupňov napredovania, resp. má túto kompetenciu vodca oddielu (s ktorým sa môže poradiť).Radca napríklad môže rozdeliť členom družiny rôzne úlohy z výzvy/stupňa napredovnia. Jednotlivci si na ne vymyslia program a s družinou si to potom spolu splnia. Radca tým dá priestor realizovať sa jednotlivým členom a poukáže pritom na ich silné stránky. Takto si navzájom pomôžu a popritom budujú družinového ducha (Spolu sa dopĺňajú. To čo nejde jednému, ide druhému a naopak). |

Overované kompetencie: *Dokáže prispôsobiť komunikáciu prijímateľovi (členovia družiny, rodič, vodca) a situácii.*

*S pomocou vodcu dokáže pracovať s deťmi so špeciálnymi výchovno-vzdelávacími potrebami a plnohodnotne ich zapájať do činnosti.*

| 1. Na družinovke sa pohádali a pobili dvaja členovia.
 |
| --- |
| Poznámka pre komisiu | Situácia sa dá riešiť na úrovni minulosť (aká je príčina) - prítomnosť (konflikt) - budúcnosť (čo z toho vyplýva + konkrétne opatrenia zo strany radcu a družiny):* ubezpečenie sa, že nedošlo k zraneniu (modelová situácia to priamo nekonkretizuje!
* hľadanie možností zmierenia oboch členov, zachovanie chladnej hlavy
* nájsť príčinu konfliktu a urobiť všetko pre to, aby sa to vysvetlilo; vypočutie si oboch strán predtým, ako sa vyvodia závery o tom, kto môže za vyvolaný konflikt
* apelovať na empatiu medzi členmi družiny, nenútiť ich do umelého zmierenia (“a teraz si podajte ruky/a teraz sa navzájom ospravedlníte)
* pracovanie so zvyšnými členmi družiny
* prevencia do budúcna
 |

| 1. Vĺča (v 4. ročníku ZŠ) sa dlhodobo vyhýba situáciám, v ktorých by muselo čítať nahlas napr.čítanie pravidiel pri hrách alebo spoločnom čítaní príbehu. Ak sa tak náhodou stane, číta veľmi pomaly a ťažkopádne, mýli si písmenká (b za d, s za z…). Už si to všimli aj ostatní členovia družiny a začali sa mu pre to za jeho chrbtom smiať. Aký bude tvoj postup? V iných situáciách (športové a kreatívne aktivity, aktivity zamerané na kreativitu…) nemá vĺča problém.
 |
| --- |
| Poznámka pre komisiu | Komunikácia s rodičmi, obrátenie sa na vodcu (prípadne lídra) s prosbou o pomoc; prispôsobenie programu družiny tak, aby sa minimalizovalo čítanie nahlas, v prípade, že majú členovia družiny čítať potichu, dať dostatočný čas; zamerať sa v družine na rozvoj priateľských vzťahov, toleranciu a vzájomný rešpekt. Ako radca pracujem len s overenými informáciami, nikdy ja ani vodca nevyslovujeme diagnózu. |

| 1. Pred sv. Jurajom dáš deťom vedieť, že majú po celý deň nosiť na krku šatku. Keď sa detí o týždeň pýtaš, či šatku nosili a či stretli počas dňa iných skautov, dozvieš sa, že niektoré deti z družiny šatku nemali, lebo im prišlo trápne ju nosiť do školy. Ako zareaguješ?
 |
| --- |
| Poznámka pre komisiu | Zisťovanie, prečo deti nosenie šatky mimo skautingu považujú za trápne; význam diskusie s deťmi o sv. Jurajovi a prečo v ten deň nosiť šatku (všeobecne význam otvorenej komunikácie o tom, čo ako skauti robíme, prečo nosíme šatky, rovnošaty a pod.). Význam spoločného dohadovania sa v družine na rôznych veciach (napr. nosenie šatky na sv. Juraja, pravidlá fungovania, ale aj vlastný rituál…). |

| 1. Tvoja koedukovaná družina (*vlčiacka alebo skautská – vl. výber*) dáva rôznymi prejavmi (osočovanie, nezapájanie do rozhovorov a hier) najavo, že nemá rada jednu členku. Tvrdia, že preto, lebo členka na seba neustále púta pozornosť a rozpráva iba ona, resp. skáče ostatným do reči. (Toto jej správanie si si už tiež všimol). Ako budeš riešiť túto situáciu?
 |
| --- |
| Poznámka  | Osobný (súkromný) rozhovor s danou členkou (Snažiť sa prísť na dôvod tohto jej správania. Uvedomuje si vôbec, že to robí? Vie o tom, len nevie ako to zmeniť? Stáva sa jej to aj v škole?). Radca/radkyňa sa snaží nájsť riešenie, ako pomôcť zlepšiť jej správanie (Nie len v rámci družiny).Vedenie družiny k vzájomnej tolerancii a porozumeniu: hľadania a poukázanie na to, čo členov družiny spája (napr. aktivity na posilnenie družinového ducha). Radca tiež môže zaviesť rôzne družinové funkcie (aby sa každý cítil rovnako zapojený, mal zodpovednosť za niečo). |

| 1. Niektorí rodičia tvojich členov im zakazujú pre zlé známky chodiť na skauting. Deti strácajú kontakt s družinou. Čo urobíš?
 |
| --- |
| Poznámka  | Roviny v modelovke:* priority (dôležitosť vzdelania - školy a zároveň aktívneho trávenia voľného času - skauting);
* zdôraznenie významu skautingu vo výchove dieťaťa(napr. uviesť dôvody rodičom, prečo nemožno porovnávať zákaz skautingu s napr. zákazom počítačových hier, televízie a pod.)
* hľadanie dôvodu, prečo majú členovia zlé známky (môže to byť aj skauting - napr. ak majú každý týždeň nejakú akciu; alebo, naopak, ukázať, ako môže mať skauting aj dobrý vplyv)
* spoločné hľadanie riešenia (napr. radca ponúkne, že osloví známych, čo by možno mohli pomôcť s doučovaním a pod. Riešenie by ale nemalo zasiahnuť činnosť družiny - nie všetkým členom sa zhoršili známky)
 |

| 1. Jedno dieťa (11 rokov) z družiny dlhodobo pri každej fyzickej aktivite tvrdí, že nemôže behať, lebo má astmu. Jeho rodičia ale nič také neuviedli. Ako sa zachováš?
 |
| --- |
| Poznámka pre komisiu | Ak to rodičia neuviedli, je potrebné overiť si, či na to nezabudli. Ak zistíme, že dieťa klame, treba mu dať vedieť, že sme na to prišli.(Navrhovaný) postup riešenia situácie:* Komunikácia s rodičmi
* Práca s klamstvom, hľadanie dôvodov a spoločné hľadanie vhodných riešení danej situácie, podľa potreby rozhovor na tému skautskej cti
* Práca s fyzickými aktivitami - zistiť, prečo dieťa nechce robiť fyzické aktivity: či nie je program príliš fyzicky náročný, či fyzické hry nevyhráva stále ten istý fyzicky najzdatnejši jedinec, či dieťa nemá nejaké obavy, traumu z fyzických aktivít, či si málo verí, alebo ide len o lenivosť; prípadne zaradiť do programu aktivity, ktoré sa dieťa nebojí robiť (možnosť, aby dieťa navrhlo nejakú fyzickú aktivitu alebo aby radca zaradil fyzickú aktivitu, ktorá nie je zameraná na to, aby ju vyhral ten, ktorý je fyzicky najzdatnejši a prehral ten, kto je najslabší).
* Na riešiteľovi si všímať či sa snaží dané tvrdenia podložiť dôkazmi, či nerobí urýchlené závery a dodržuje “prezumpciu neviny”.

Druhá možnosť riešenia situácie:* Komunikácia s rodičmi
* Radca sa snaží od nich zistiť, či vedia o tomto probléme (je to zistené lekárom), alebo pozorujú aj oni na svojom dieťati prejavy astmy pri fyzickej aktivite.ale nepovažovali za potrebné to uviesť
* Radca musí rodičom vysvetliť, prečo je potrebné uvádzať podobné skutočnosti o ich dieťati (aby sa radca vedel pripraviť na situáciu v prípade zhoršenie stavu).
 |

| 1. Jeden člen tvojej družiny (vĺča/včielka) ťa nepočúva, pri vysvetľovaní pravidiel nedáva pozor. Často sa pýta radcu koho má najradšej a uráža sa, ak sa venuješ niekomu viac ako jemu. Pri hrách podvádza. Je to dlhodobý problém. Čo urobíš?
 |
| --- |
| Poznámka | Radca sa hlavne musí snažiť zistiť prečo jeho člen potrebuje jeho pozornosť (možno problém doma, problémy v škole, prípadne šikana, nedostatok kamarátov). Formou osobného rozhovoru radca členovi vysvetlí, že sa musí venovať všetkým členom družiny rovnako, pripadne mu zveriť nejakú malú úlohy, prípadne niečo v čom je dobrý. Komisia sleduje ako sa riešiteľ postaví ku problému (či berie do úvahy všetky možnosti, či vedie rozhovor s členom, či riešiteľ berie do úvahy všetky možnosti, kvôli ktorým mohol tento problém vzniknúť. |

Overovaná kompetencia: *Pozná pravidlá bezpečnosti a riadi sa nimi.*

*Pozná postup, ako sa zachovať v prípade krízových situácií v družine.*

| 1. Na prvej družinovke po lete si jeden z tvojich členov (11 rokov) pri pohybovej hre v klubovni zlomí nohu. Ide o otvorenú zlomeninu predkolenia. Pozoruješ zároveň, ako sa zranenému členovi zrýchľuje dych, je bledý v tvári. V klubovni si len ty a tvoja družina skautov (všetci 11-12 rokov, spolu 7 členov).
 |
| --- |
| Poznámka pre komisiu | Riešenie modelovky je v niekoľkých rovinách: * riešenie aktuálnej situácie (poskytnutie prvej pomoci, zavolanie záchranky, upokojenie zraneného a zároveň aj zvyšok družiny);
* kontaktovanie rodičov zraneného, oznámenie zrazenia vodcovi oddielu (v prípade potreby si radca môže zapísať, ako ku zraneniu došlo, aby si všetko pamätal)
* prevencia, aby v budúcnosti nedošlo k podobnej situácii (zvážiť, nakoľko je priestor v klubovni uspôsobený pohybovým aktivitám; potreba riadneho dodržiavania pravidiel klubovne; radca má upozorniť na riziká);
 |

| 1. V družine, ktorú vedieš, si jeden člen priniesol na družinovku 10 €. Na konci ich však nevie nájsť a je z toho nervózny/a. Čo urobíš?
 |
| --- |
| Poznámka pre komisiu | Bude potrebné upokojiť člena, radca mu môže vysvetliť, ako sa bude postupovať: najprv si poriadne prezrie člen vrecká, batoh, prezistí, či si ich nezabudol doma. Radca tiež môže zdôrazniť, že ich nemusel stratiť v klubovni. Zároveň môže vyzvať zvyšok družiny, aby im pomohla hľadať, resp. prezistiť, kto si čo o peniazoch pamätá a pod. Ak sa peniaze nenájdu, vhodné je upozorniť na stratu rodičov. Radca by mal prejaviť empatiu voči členovi, ale určite by mu nemal ponúknuť, že mu on tých 10 € dá. Ako prevencia do budúcna napr. dohodnúť si pravidlá, čo je vhodné/nevhodné so sebou brať na družinovku, pričom ale nemôže mať daný člen pocit, že sú tieto pravidlá zavádzané práve “kvôli nemu”.  |

Overovaná kompetencia: *Vie, ako postupovať pri začleňovaní nováčika.*

| 1. Do tvojej družiny, ktorá už spolu funguje niekoľko rokov prišli traja noví členovia. V novom prostredí sa cítia stratení a treba s nimi prebrať nováčikovské veci, ktoré už majú pôvodnú členovia družiny za sebou. Tí vyhlasujú, že opäť nováčika preberať nechcú, lebo to bude nuda.
 |
| --- |
| Poznámka pre komisiu | Radca má niekoľko možností:* využiť vedomosti, ktoré majú pôvodní členovia družiny na to, aby ich vysvetľovali nováčikovi; alebo zaradiť nováčika do činnosti zaujímavým (netradičným) spôsobom tak, že si ho noví členovia spravia a starí členovia si ho zopakujú
* zapojenie iného (“vyššieho”) stupňa skautského napredovania (v závislosti od vekovej kategórie) pri práci s nováčikmi (viacero úloh je tam formulovaných tak, že tí, ktorí ho plnia, majú niečo vysvetliť mladšiemu/družine)
* čo najrýchlejšie zapojenie nových členov do života družiny, možnosť urobiť si iba niektoré časti z prvého stupňa skautského chodníka (kompetencia radcu upravovať programovú ponuku členom na mieru), aby dobehli zvyšných členov družiny (najmä v prípade, ak majú nováčikovia aj pôvodní členovia družiny rovnaký vek
 |

| 1. Po septembrovom nábore na jednej z miestnych škôl príde na družinovku nový člen. Dozvieš sa, že je spolužiakom dvoch členov družiny. Počas družinovky si všimneš, že sa od neho jeho spolužiaci stránia, pri rozdeľovaní do tímov pri pohybovej aktivite s ním odmietnu byť v tíme. Po družinovke ti títo dvaja povedia, že s ním nechcú byť v družine, lebo je to bifľoš, s ktorým sa nikto nekamoší.
 |
| --- |
| Poznámka pre komisiu | Radca môže začať rozhovor s dvoma členmi, prípadne so zvyškom družiny o zapojení nováčika, možnosť zdôraznenia skautského zákona: Skaut je priateľom všetkých ľudí dobrej vôle a bratom každého skauta. Do úvahy tiež prichádza možnosť zamyslenia s celou družinou o tom, že každý je v niečom dobrý a to pomáha spoločnosti, prípadne vymyslieť aktivitu, kde budú títo dvaja členovia v tíme s nováčikom, ktorá im ukáže jeho kvality a vďaka nemu vyhrajú - napr. hra na zapamätávanie, logiku (a tým aj búranie stereotypov o “biflošoch”). |

Overovaná kompetencia: *Dokáže pracovať pri výchove s prirodzenými dôsledkami konania členov bez potreby trestov.*

| 1. Po družinovke si všimneš, že niekto centrofixkami popísal skrinky v klubovni. Počas schôdzky si si nikoho nevšimol. Ako to vyriešiš, keď:
2. jeden z členov družiny sa k činu prizná?
3. nikto z družiny sa k činu neprizná (ale určite došlo k popísaniu počas vašej družinovky)?
 |
| --- |
| Poznámka pre komisiu | 1. Oceniť skautskú česť, že sa člen priznal, snaha o nápravu - aby člen vyčistil skrinky, prípadne zabezpečil nové, zorganizoval brigádu na pomoc klubovni...; určite sa nevyhrážať trestami alebo ho nezhadzovať pred ostatnými (neodsudzovať človeka, ale jeho čin). Ukázať členom, že si máme vážiť naše veci (Skaut je ochrancom prírody a cenných ľudských výtvorov).
2. Potreba prispôsobiť tomu program nasledujúcich družinoviek (zamyslenie sa nad skautským zákonom a nad bodmi s tým súvisiacimi, nad tým, čo je to skautská česť); náprava vzniknutého stavu zo strany družiny - celá družina vyčistí/premaľuje skrinku, pomôže klubovni formou brigády… Vyhnúť sa tomu, aby niekto z družiny “bonzoval”, kto je vinníkom, snaha “vstúpiť do duše” pravému vinníkovi; nevyhrážať sa trestami
 |

| 1. 15Člen tvojej skautskej družiny (vek 12 rokov) na tábore podvádza a navádza na podvádzanie aj ostatné deti. Ako budeš postupovať?
 |
| --- |
| Poznámka pre komisiu | Pozorovanie, či ide o dlhodobý problém alebo krátkodobý (pri jednej aktivite, len v jeden deň napr.); reflexia, ako boli nastavené pravidlá (dovolili podvádzať?). Až následne reflexia, prečo podvádza daný člen družiny: osobný súkromný rozhovor, pričom radca by nemal odsudzovať človeka, ale jeho čin (nie útočný, nie je vhodné člena priamo obviniť a potrestať za podvádzanie a navádzanie na podvádzanie; radca by mal s členom spoločne hľadať dôvod, prečo člen podvádza a zároveň následne hľadať spoločné riešenie). Dôležité je, aby radca hľadal príčinu, prečo člen družiny podvádzal. Tiež sa s nám môže rozprávať o tom, aké to má následky (na konkrétnom príklade). Radca tiež môže navrhnúť spoločnú diskusiu s celou družinou (prípadne aj s oddielom) o žití podľa skautského zákona a sľubu. Stanovenie a dodržiavanie pravidiel. |

| 1. Dvaja veľmi výrazní členovia tvojej družiny neustále meškajú na družinovky. Vždy keď prídu, narušia chod celého programu. Začína sa stávať, že aj ostatní prichádzajú 10 – 15 minút po začiatku družinovky. Ako to vyriešiš?
 |
| --- |
| Poznámka pre komisiu | Roviny v modelovke* zistiť dôvod, prečo členovia meškajú (a adekvátnosť dôvodu). Následne hľadanie riešení možných dôvodov.
* nájsť motiváciu, aby chodili členovia načas (napr. skvelý družinový rituál, ktorý začína vždy v ten istý čas; nejaký prvok, ktorý bude stmeľovať družiny - napr. tajné heslo a pod., ktoré budú poznať iba tí, ktorí prídu načas
 |

| 1. Členovia tvojej družiny (*veková kategória podľa vl. výberu*) sa nechcú na družinovkách nič učiť, chcú sa iba hrať a keď sa snažíš s nimi prebrať nejakú tému z napredovania, odmietajú spolupracovať. Čo urobíš?
 |
| --- |
| Poznámka pre komisiu | V prvom rade môže radca zreflektovať svoje vlastné vedenie družiny: zamyslieť sa nad tým, či je jeho radcovanie kvalitné (nerobí iba suché prednášky bez učenia sa činnosťou?), či zapája vzdelávanie a skautské napredovanie do aktivít na družinovke - ak treba, môže požiadať o pomoc lídra/vodcu. V prípade, že radca robí všetko tak, ako má, môže pripraviť pre členov také aktivity, ktoré im ukážu dôležitosť vzdelania a sebarozvoja (formou zamyslenia, rozhovoru, aktivity, hry…). V prípade potreby možnosť zavolať si do debaty niekoho, kto to vie členom lepšie vysvetliť a koho budú počúvať, lebo j pre nich prirodzená autorita - líder, vodca, psychológ… Spôsob, ako situáciu riešiť, môže byť aj zapojenie členov do prípravy programu, ukázať im, aké to je pripravovať družinovku, čo to všetko obnáša a pod.Možnosťou je aj otvorený, úprimný dohovor radcu členom družiny, v rámci ktorého poukáže na správanie družiny ako celku (nie jednotlivcov) a aké to môže mať dôsledky a čo prichádzajú. |

| 1. Počas družinoviek a iných spoločných skautských akcií sa členovia tvojej družiny neodlepia od svojich smartfónov. Bavia sa len o tom, aké má kto skóre, kto má akú strašnú profilovku a púšťajú si nahlas pesničky. Ako by si vyriešil túto situáciu?
 |
| --- |
| Poznámka | Nastavenie spoločných pravidiel a ich dodržiavanie (a tiež situácie, kedy je mobil dovolené použiť: napr. pri fotení, keď si to vyžaduje aktivita - za predpokladu, že majú všetci členovia mobil; v prípade ohrozenia bezpečnosti a pod.); družinová diskusia o negatívnom vplyve používania mobilu na akciách a zároveň ale aj spomenúť výhody (v krízových situáciách, využívanie aplikácií na rôzne aktivity a pod.). Radca by mal ísť príkladom. V rámci modelovky sa možno s radcom rozprávať aj o tom, ako mobily využiť v prospech osobného rastu členov (napr. niektoré odborky, prípadne vlastná družinová výzva - nesmartový život a pod.). V prípade potreby aj potrebná komunikácia s rodičmi ohľadom používania mobilov na družinovkách (aby napr. rodičia nevolali, nepísali deťom, pokiaľ to nie je nutné, v čase družinovky a pod. |

**Príloha 4: Kombinácie**

| Nosná téma | Ostatná téma |
| --- | --- |
| Družina a jej duch | Nováčik (nový člen družiny/príručka Nováčik) |
| Družina a jej duch | Duchovno v skautingu |
| Družina a jej duch | Skautský sľub a zákon, poslanie SLSK |
| Družina a jej duch | Základy vývinovej psychológie |
| Výchovný program | Duchovno v skautingu |
| Výchovný program | Skautský sľub a zákon, poslanie SLSK |
| Výchovný program | Základy vývinovej psychológie |